armvectores/hy_wikipedia_2023 huggingface dataset:
Արման Հովհաննիսյան (երգիչ)

Արման Հովհաննիսյան (մայիսի 12, 1980(1980-05-12), Մասիս, Հայկական ԽՍՀ, ԽՍՀՄ), հայ երգիչ, Հայաստանի վաստակավոր արտիստ։


== Կենսագրություն ==
Ծնվել է 1980 թվականի մայիսի 12-ին, Հայաստանի Հանրապետության Մասիս քաղաքում։ Երգչի գործունեությունը սկսել է 12 տարեկան հասակից։ Երգել է Մասիս քաղաքի երգի և պարի անսամբլում, որի հետ շրջագայել է Հայաստանի բոլոր մարզերով։ Մասիսի միջնակարգ դպրոցը ավարտել է 1997 թվականին։ 1996-1997 թվականներին սովորել է Երևանի Կոմիտասի անվան պետական կոնսերվատորիայում։ Մինչ 3-րդ կուրս սովորել է Սարգիս Թորոսյանի դասարանում, որից հետո տեղափոխվել է ժողովրդական երգի ամբիոն` Ռուբեն Մաթևոսյանի դասարան։ 2008 թվականին ավարտել է Երևանի կոնսերվատորիայի վոկալ-տեսական ֆակուլտետի ժողովրդական երգի ամբիոնի ասպիրանտուրայի բաժինը։ Առաջին ձայնասկավառակը` «Սեր և Հայրենիքն է», որը թողարկել է ուսանողական տարիներին։ 2001 թվականից սկսել է համերգային գործունեությունը աշխարհով մեկ։ Մենահամերգներով հանդես է եկել Երևանում (2008 թվական, 2011 թվական, 2019 թվական), Լոս Անջելեսում (2011 թվական, 2013 թվական, 2022 թվական) և Փարիզում (2013 թվական)։ Նկարահանվել է մի շարք տեսահոլովակներում և թողարկել ավելի քան 15 ձայնասկավառակ։
2020 թվականի սեպտեմբերի 21-ին Լաս Վեգասի Փառքի ծառուղում բացվել է Արման Հովհաննիսյանի անվանական աստղը։


== Ձայնասկավառակներ ==
Ֆանտաստիկա (2001)
Սիրելիս (2006)
Գիտեմ (2007)
Live Concert (2009)
Հոգիս (2010)
Live Concert World (2011)
Ժամանակ (2013)
Live at Nokia Theater, LA (2014)
Սեր և Հայրենիք (2015)


== Տեսաներիզներ ==
Best Video Collection (2008)
Live Concert (2009)
Super Best (2011)
Live Concert World (2011)
Live at Nokia Theater, LA (2014)


== Սինգլեր ==


== Ծանոթագրություններ ==


== Արտաքին հղումներ ==
http://www.slaq.am/arm/news/147073/ Archived 2017-05-17 at the Wayback Machine.
http://www.bravo.am/news/%D4%B1%D6%80%D5%B4%D5%A1%D5%B6-%D5%80%D5%B8%D5%BE%D5%B0%D5%A1%D5%B6%D5%B6%D5%AB%D5%BD%D5%B5%D5%A1%D5%B6%D5%AB-%D5%A4%D5%B8%D6%82%D5%BD%D5%BF%D6%80%D5%A5%D6%80%D5%A8-%D5%A5%D6%80%D5%A3%D5%B9%D5%AB-%D5%B6%D5%B8%D6%80-%D5%BF%D5%A5%D5%BD%D5%A1%D5%B0%D5%B8%D5%AC%D5%B8%D5%BE%D5%A1%D5%AF%D5%B8%D6%82%D5%B4
http://www.hayfanat.com/en/music/lyrics/arman-hovhannisyan-hayastan Archived 2017-12-28 at the Wayback Machine.
I Like It (երգ, Cardi B)

«I Like It», ամերիկացի հիփ-հոփ կատարող Քարդի Բիի երգը, որ թողարկվել է 2018 թվականի մայիսի 16-ին Bad Bunny-ի և J Balvin-ի մասնակցությամբ։ Վերջին երկու կատարողները, ունենալով պուերտոռիկական և կոլումբիական ծագում համապատասխանաբար, երգում են մասամբ իսպաներեն։ Երգը դարձել է Invasion of Privacy ալբոմի չորրորդ սինգլը և հասել առաջին հորիզոնականին ամերիկյան հիթ-շքերթում։


== Պատմություն ==
«I Like It» երգը լատինո-թրեպ ոճի օրինակ է։ Այն ներառում է թրեպ երաժշտության և սալսայի տարրեր, ինչպես նաև 1960-ական թվականների «I Like It Like That» երգի սեմփլներ։ Billboard ամսագրի խմբագիրը նշել է, որ երգը լավ օրինակ է «heavily indebted to the world of Latin hip hop»։ Bad Bunny-ն (ծագմամբ պուերտոռիկացի) ռեփ է կարդում անգլերենով ու իսպաներենով, իսկ J Balvin-ը (ծագմամբ կոլումբիացի) երգում է միայն իսպաներեն։
2018 թվականի հուլիսի 7-ին սինգլը գլխավորել է ամերիկյան Billboard Hot 100 հիթ-շքերթը։ Այն դարձել է երգչուհու երկրորդ չորթփոփերը «Bodak Yellow» երգից հետո, ինչը դարձել է ռեկորդ ռեփ կատարող կնոջ համար։ Քարդի Բին դարձել է Լեդի Գագայից հետո առաջին կին մենակատարը, որի դեբյուտային ալբոմից երկու երգեր գլխավորել են հիթ-շքերթը (Լեդի Գագան նման արդյունքի հասել էր 2009 թվականին)։ Երգն ունեցել է միջազգային հաջողություն՝ ընդգրկվելով լավագույն տասնյակներում մի շարք երգերում, ինչպիսիք են՝ Մեծ Բրիտանիա, Իսպանիա, Կանադա, Նոր Զելանդիա, Պորտուգալիա, Սլովակիա և Շվեյցարիա։


== Արձագանքներ ==
Երգն արժանացել է դրական գնահատականների երաժշտական քննադատների և առցանց հրատարակությունների կողմից, ինչպիսիք են՝ Rolling Stone («ամռան լավագույն հիթ», ռեգգետոնի երկու գլխավոր աստղերի մասնակցությամբ), AllMusic։ Billboard ամսագիրն այն կոչել է 2018 թվականի առաջին կեսի լավագույն երգ՝ ընդգրկելով իր The 50 Best Songs of 2018 So Far ցանկում և ընթացիկ ամառվա լավագույն Latin song երգ։


== Երաժշտական տեսահոլովակ ==
Երաժշտական տեսահոլովակի ռեժիսորն է Eif Rivera-ն, իսկ նկարահանումներն անցկացվել են 2018 թվականի մարտին Little Havana-ում (Մայամի, Ֆլորիդա նահանգ, ԱՄՆ)։ Պրեմիերայի մասին հայտարարվել է մայիսի 23-ին YouTube Music-ում։ Տեսահոլովակի պրեմիերան կայացել է 2018 թվականի մայիսի 29-ին։ Տեսահոլովակում նկարահանվել են երգի բոլոր երեք կատարողները։


== Երգացանկ ==
Digital download – Dillon Francis remix"I Like It" (Dillon Francis remix) – 3:3912-inch single"I Like It" – 4:13
"I Like It" (instrumental) – 4:13
"I Like It" (Dillon Francis remix) – 3:39
"I Like It" (radio edit) – 4:11


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Audio ՅուԹյուբում
Lyric video ՅուԹյուբում
 «I Like It»
Ռինո (Ստորին Հռենոսի գավառ)

Ռինո (ֆր.՝ Rhinau), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2602 մարդ, բնակչության խտությունը` 149.97 մարդ/կմ²։ Բնակավայրը զբաղեցնում է 17.35 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 30 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1722 աշխատունակ (15-64 տարեկան)  բնակիչ, որոնցից ակտիվ էին 1290-ը, իսկ ոչ ակտիվները` 432։ Ակտիվության ցուցանիշը կազմում է 74,9 %։ 1290 աշխատունակ մարդկանցից աշխատել է 1164 անձ (625 տղամարդ և 539 կին)։ Գործազուրկ են եղել 126 անձ (57 տղամարդ և 69 կին)։ 432 անաշխատունակներից 137-ը եղել են աշակերտներ կամ ուսանողներ, 169-ը` թոշակառուներ, իսկ 126-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գոզլուք

Գոզլուք, գետակ պատմական Փոքր Հայքում։ Հոսում է Մալաթիայի շրջանի Ս. Աստվածածին վանքի մոտով։


== Ծանոթագրություններ ==
Յուոզաս Նաույալիս

Յուոզաս Նաույալիս (լիտ.՝ Juozas Naujalis ապրիլի 9, 1869(1869-04-09), Kaunas District Municipality, Լիտվա - սեպտեմբերի 9, 1934(1934-09-09), Կաունաս, Լիտվա)), լիտվացի կոմպոզիտոր և օրգանիստ, երգչախմբի դիրիժոր, երաժշտության մանկավարժ, լիտվական պրոֆեսիոնալ երաժշտության հիմնադիրներից մեկն է։


== Կենսագրություն ==
Ավարտել է  Վարշավայի երաժշտական ինստիտուտի երգեհոնի դասարանը (1884-1889), այնուհետև մեկ տարվա ընթացքում սովորել է Զիգմունտ Նոսկովսկու կոմպոզիցիոն դասարանում (1889-1890): 1890 թվականին Լիտվայի տարբեր վայրերում աշխատել է որպես երգեհոն նվագող, 1892-1934-ական թվականներին՝ Կավնոյում։ Մոտ 1892 թվականին Կավնոում օրգանիստների և երգչախմբի դիրիժորների համար բացել է անհատական դասընթաց և դասավանդել այնտեղ։ Կովնոյում կազմակերպել է լիտվական գաղտնի «Դայնա» երգչախումբը (1899): 1905 թվականին դարձել է առաջին լիտվական օրինական գրախանութի և երեժշտական հրատարակության հիմնադիրը։ Հրատարակել է լիտվական առաջին երաժշտական ամսագիրը՝ «Վարգոնինինկաս» («Органист», 1909-1910):  Օրգանիսնտերի դպրոցի և հասարակության հիմնադիրն էր (1911):
1919 թվականին Կաունասում բացել է երաժշտական դպրոց, որը 1920 թվականին դարձել է պետական, իսկ 1933 թվականին վերաձևավորվել է կոնսերվատորիայի։ Դասավանդել է այնտեղ (1920-1927-ական թվականներին տնօրեն, 1933 թվականին պրոֆեսոր։ Կաունասի հոգևոր ճեմարանում երգչախմբի վարվեցողություն էր դասավանդում։
1922 թվականին Լիտվայում և ԱՄՆ-ում համերգներով հանդես է եկել որպես երգեհոն նվագող, դաշնակահար և երգչախմբի դիրիժոր։
1924, 1928 և 1930-ական թվականներին Լիտվայում առաջին երգի տոնի կազմակերպիչ և դիրիժոր։
Նաույալիսի աշակերտներից են՝ Ստասիս Շիմկուսը, Ալեքսանդրաս Կաչանաուսկասը, Յուլյուս Շտարկան։
Թաղված է Կաունասի Պյատրաշյունսկի գերեզմաոցում։


== Արվեստ ==
Գործիքային պիեսների, նաերգերի, կանտատների, մոտետների և եկեղեցական երաժշտության այլ ստեղծագործությունների,  սոլո և երգչախմբային երգերի, երգեհոնի համար 12 եռերգերի և այլ ստեղծագործությունների հեղինակ։ Երգչախմբի կատարման համար մշակել է լիտվական ազգային երգեր։ Հիմնական ստեղծագործություններին են պատկանում երգեր երգչախմբի համար,  «Աշուն» ( 1930) սիմֆոնիկ պոեմը  «Երազանք» լարային քարյակի համար։ Նաույալիսի կողմից ստեղծված հոգևոր երգերը հրատարակվում էին  Լեհաստանում, Գերմանիայում, Ֆրանսիայում։


== Պարգևներ և ճանաչում ==
Պարգևատրվել է 3-րդ կարգի իտալական Թագի շքանշանով (1928, հոգևոր երաժշտության ստեղծման մեջ ունեցած ավանդի համար), Գյադիմինասի  3-րդ կարգի (1930) և 2-րդ կարգի շքանշաններով (1931)։ Նրա անուն է կրում Կաունասի երաժշտական գիմնազիան՝ Kauno apskrities Juozo Naujalio muzikos gimnazija):


== Ծանոթագրություններ ==


== Գրականություն ==
Науялис Юозас // Литва. Краткая энциклопедия. — Вильнюс: Главная редакция энциклопедий, 1989. — С. 432. — 672 с. — 22 000 экз. — ISBN 978-5-420-01613-8
Narbutienė Ona. Naujalis Juozas // Visuotinė lietuvių enciklopedija. — Vilnius: Mokslo ir enciklopedijų leidybos institutas, 2009. — Т. XVI: Naha—Omuta. — С. 105—106. — 800 с. — 13 000 экз. — ISBN 978-5-420-01660-2(լիտվ.)


== Արտաքին հղումներ ==
Juozas Naujalis Archived 2010-04-22 at the Wayback Machine.(լիտվ.)
Պապաքար

Պապաքար (ադրբ.՝ Babaqar dağı), լեռ Ադրբեջանական Հանրապետության Ղազախի շրջանի տարածքում։ Հանդիսանում է Հայաստանի, Վրաստանի և Ադրբեջանի սահմանագլխին ձգվող Պապաքարի լեռների ամենաբարձր գագաթը (959 մ)։


== Ծանոթագրություններ ==
Քերման

Քերման (պարսկերեն՝ کرمان), քաղաք Իրանի հարավարևելյան հատվածում։


== Պատմություն ==
1794 թվականին քաղաքը՝ որպես Զենդևյան վերջին ամրոց, այրվեց Ագա Մոհամմեդ Շագա Կաջարայի զորքերի կողմից։ Կեսամյա պայքարից հետո քաղաքը ենթարկվում է թալանի, իսկ բնակիչները՝ դաժանությունների և ստորացումների։ Քերմանը երեք ամսով տրվեց զորքին, քաղաքաբնակների մեծ մասը բնաջնջվեց, 20 հազարը տղամարդու աչքերը հանեցին, իսկ 8 հազար կին գերեվարվեց։ 600-ից ավել կտրված գլուխներով պատրաստված էր բուրգ։ Առաջնորդ Լուտֆ Ալի Խանի աչքերը հանել էին և քառատել։


== Տնտեսություն ==
Քերմանի տնտեսությունը հիմնված է արդյունաբերության, հանքերի և գյուղատնտեսության վրա։


== Աշխարհագրություն ==
Քերմանը շրջապատված է լեռներով․ քաղաքի բարձրությունը ծովի մակարդակից՝ 1755 մետր։ Քերմանի կլիման բնութագրվում է որպես չափավոր․ ամռանը՝ շոգ, իսկ գարնանը հաճախակի ավազամրրիկներով։ Տարեկան տեղումների միջին քանակը 135 մմ է, գրեթե հիմնական տեղումները դեկտեմբեր-ապրիլ ամիսներին են։


== Բնակչություն ==
Ըստ 2012 թվականի մարդահամարի քաղաքի բնակչության թիվը 573 449 մարդ է, իսկ 2011 թվականին հաշվառվել էր 734442 մարդ։


== Ծանոթագրություններ ==
Խղճի խայթ 4։ Թատերական խմբակ

Խղճի խայթ 4։ Թատերական խմբակը այս շարքի չորրորդ ֆիլմն է։ Ֆիլմը սցենարիստ Ֆիլլիպ Ջ. Բարթելի և ռեժիսոր Ք. Ալլան Բրոքի համատեղ աշխատանքի արդյունքում է ստեղծվել։
Մինչ օրս միայն Ռեբեկահ Կոչանն է որ նկարահանվել է Eating Out ֆիլմի բոլոր սերիաներում։


== Սյուժե ==
Համասեռամոլներ Կեյսին և Զաքը երկար ժամանակ ապրում են միասին։ Նրանց հարաբերությունները կարծես մտել են փակուղի։ Նոր խենթությունների համար նրանք որոշում են դիմել Դիկի Դիկի թատերական՝ ճամբարի նոր ներկայացման մեջ դեր ստանալու ցանկությամբ։ Զաքը այնտեղ հանդիպում է Բենջի անունով մի շատ համակրելի տղայի, և երբ նրանք հաստատվում են The Taming of the Shrew ներկայացման սեքսուալ տարբերակի դերակատարներ, Կեյսին սկսում է խանդել Զաքին...


== Ցուցադրումը ==
Ֆիլմը պրեմիերան ԱՄՆ-ում կայացել է հուլիսի 24-ին՝ LOGO-ում։ Իսկ ֆիլմի DVD տարբերակը թողարկվել է նույն թվականի հոկտեմբերին։


== Ծանոթագրություններ ==
ՀՀ դատական դպրոց

Հայաստանի Հանրապետության դատական դպրոց, ՀՀ ԴԴ, ՀՀ դատարանների նախագահների խորհրդի կողմից հիմնված շահույթ ստանալու նպատակ չհետապնդող պետական ոչ առևտրային կազմակերպություն, որը իրականացնում է Հայաստանի Հանրապետության դատավորների վերապատրաստման, ինչպես նաև ՀՀ դատավորների թեկնածությունների ցուցակում ընդգրկված անձանց պատրաստման դասընթացներ։


== Իրավական հիմունքներ ==
Դատական դպրոցի գործունեությունը կարգավորվում է ՀՀ դատական օրենսգրքով և Դատական դպրոցի կանոնադրությամբ, ինչպես նաև «Պետական ոչ առևտրային կազմակերպությունների մասին» ՀՀ օրենքով այնքանով, որքանով այն իր էությամբ կիրառելի է ՀՀ դատական դպրոցի նկատմամբ և չի հակասում ՀՀ դատական օրենսգրքին։ Հատկանշական է, որ «Կրթության մասին» ՀՀ օրենքի պահանջները ՀՀ դատական դպրոցի վրա չեն տարածվում։


== Պատմություն ==
Հայաստանի դատական դպրոցը հիմնադրվել է Հայաստանի կողմից՝ ի դեմս Հայաստանի դատարանների նախագահների խորհրդի։ 2007 թվականին տեղի ունեցավ դպրոցի առաջին ընդունելությունը, որի արդյունքում Հայաստանի Նախագահ Ռոբերտ Քոչարյանը հաստատեց դատավորների թեկնածուների ցուցակը։ Առաջին ունկնդիրները դպրոցն ավարտեցին 2008 թվականի օգոստոսին։


== Գործառույթներ ==
ՀՀ դատական դպրոցի գործառույթներն են՝

կազմակերպել դատավորների թեկնածությունների ցուցակի կազմման նպատակով անցկացվող որակավորման ստուգումը,
կազմակերպել որակավորման ստուգման արդյունքներով դատավորների թեկնածությունների ցուցակում ընդգրկված անձանց մասնագիտական պատրաստումը,
կազմակերպել և անցկացնել է ՀՀ դատական դպրոցն ավարտածների, պաշտոնեական պիտանիության և առաջխաղացման ցուցակում ընդգրկված անձանց վերապատրաստումը,
կազմակերպել և անցկացնել է դատական ծառայողների մասնագիտական վերապատրաստումը,
կազմակերպել և անցկացնել է իրավական համակարգի, օրենսդրության և արդարադատության իրականացման կատարելագործմանն ուղղված սեմինարներ, գիտաժողովներ, հրատարակում է ուսումնական գրականություն և այլն,
իրականացնել ՀՀ դատական դպրոցի ուսումնական ծրագրերի մշակումներ,
իրականացնել կանոնադրությամբ նախատեսված այլ գործունեություն։Դպրոցը տնօրենը նշանակվում է դպրոցի կառավարման խորհրդի կողմից՝ 5 տարի ժամկետով։


== Կառավարման մարմիններ ==
ՀՀ դատական դպրոցի կառավարումն իրականացնում են կառավարման խորհուրդը և տնօրենը։ Դատական դպրոցի կառավարման խորհուրդն իրականացնում է Դատական դպրոցի ընդհանուր կառավարումը և ընթացիկ գործունեության վերահսկողությունը։
Դատական դպրոցի կառավարման խորհրդի անդամ են` 

ՀՀ արդարադատության նախարարի կողմից նշանակվող մեկ անձ,
ՀՀ վճռաբեկ դատարանի նախագահի կողմից նշանակվող մեկ անձ,
ՀՀ դատարանների նախագահների խորհրդի ուսումնական հարցերով հանձնաժողովի բոլոր անդամները։


== Ունկընդիրներ ==
Դատական դպրոցում ուսուցումը սկսվում է որակավորման ստուգման արդյունքների ամփոփումից հետո՝ հունվարին, և ավարտվում է նույն տարվա հուլիսի 31-ից ոչ ուշ։ Դատական դպրոցի ունկնդիր են դատավորների թեկնածությունների ցուցակում ընդգրկված անձինք (ՀՀ Դատական օրենսգրքի 117-րդ և 118-րդ հոդվածներին համապատասխան)։ Դատական դպրոցում ուսման ավարտմանը հաջորդող ամսվա մեկից Դատական դպրոցն ավարտածները պարտադիր ներգրավվում են աշխատանքի ՀՀ դատական դեպարտամենտի կենտրոնական մարմնում։
Դպրոցը պարբերաբար նաև կազմակերպում և անցկացնում է վերապատրաստման դասընթացներ, որոնք պարտադիր են դատավորների և դատավորների թեկնածությունների ցուցակում ընդգրկված բոլոր անձանց համար։


== Ծանոթագրություններ ==
Չամիլա Միչիևիչ

Չամիլա Միչիևիչ (խորվ.՝ Ćamila Mičijević, սեպտեմբերի 8, 1994(1994-09-08), Հայդենհայմ անդեր Բրենց), բոսնիացի և խորվաթ հանդբոլիստ, ֆրանսիական Մեց ակումբի և Խորվաթիայի ազգային հավաքականի ձախ կիսամիջին  խաղացող, 2020 թվականի Եվրոպայի առաջնության բրոնզե մեդալակիր։ 


== Կենսագրություն ==
Միչիևիչը ծնվել է Գերմանիայում, Բոսնիա և Հերցեգովինայից փախստականների ընտանիքում։ Պատերազմի ավարտից հետո վերադարձել է Մոստար, որտեղ ապրել է մինչև 15 տարեկան և խաղացել տեղի «Լոկոմոտիվ» և «Կատարինա» հանդբոլի թիմերում։ Աղջկա խաղը նկատել է մարզիչ Էդո Շմիտը և նրան հրավիրել Ռիեկայի «Զամետ» թիմ, որտեղ էլ նա անցկացրել է հաջորդ հինգ տարիները։ 2016-2020 թվականներին խաղացել է հունգարական «Դունաույվարոշի Կոհաս»-ում, որից հետո տեղափոխվել է եվրոպական հանդբոլի առաջատարներից մեկը` ֆրանսիական «Մեց»։ Միչիևիչը հնարավորություն չուներ խաղալ իր հայրենի Բոսնիա և Հերցեգովինայի ազգային հավաքականում, քանի որ Խորվաթիայի հավաքական իր առաջին կանչի պահին այդպիսի թիմ պարզապես գոյություն չուներ։ «Մեցի» կազմում մարզիկը մասնակցել է Եվրոպայի երեք առաջնությունների (2014, 2016, 2020)` 2020 թվականին նվաճելով առաջնության բրոնզե մեդալներ։


== Ծանոթագրություններ ==


== Արտաքին հղումներ ==
Պրոֆիլը eurohandball.com կայքում
Տեկուչովի փողոց (Դոնի Ռոստով)

Տեկուչովի փողոց (ռուս.՝ Улица Текучёва), Ռուսաստանի Դոնի Ռոստով քաղաքի կարևորագույն մայրուղիներից մեկը, որն անցնում է քաղաքի չորս շրջաններով։


== Պատմություն ==
Հայտնվել է քաղաքի ծայրամասում՝ Նոր բնակատեղիում, XX դարի սկզբին «Տասներորդ փողոց» անվանումով։ «Ողջ Ռոստովը և Նոր Նախիջևանը» տեղեկատուում 1914 թվականի համար ներկայացվում են տվյալներ այդ փողոցի մասին. այն սկսվել է Առաջին նրբանցքից Նոր բնակատեղիում և ավարտվել է Նիկոլսկի նրբանցքի մոտ (այժմ՝ Խալտուրինի նրբանցք)։ Տներն այստեղ եղել են միայն զույգ կողմում։
1908 թվականի սեպտեմբերին Նախիջևանի սահմանի մոտ (այժմ այստեղով անցնում է Տեատրալնի պողոտան) հայտնվել են սպանդանոցներ (այսօր՝ «Տավր» մսի կոմբինատ), որոնք կառուցել էր ինժեներ-տեխնոլոգ Պ. Ֆ. Գորբաչովը (քաղաքագլուխը 1902-1905 թվականներին)։ Գավառագետ և պատմաբան Ա. Մ. Իլյինի «Դոնի Ռոստով քաղաքի պատմությունը» գրքի 1914 թվականի «Ամփոփ տեղեկություններ» բաժիններից մեկում ասվում է.

1946 թվականին Տասներորդ փողոցը վերանվանվել է ի պատիվ Ռոստովի գնդի ժողովրդական ապստամբության վաշտի քաղղեկ Վասիլի Պետրովիչ Տեկուչովի (1904-1944)։ Նա աչքի է ընկել Ռոստովի մատույցներում տեղի ունեցած մարտերում։ Վիրավորվել է Կովկասի համար մարտերի ժամանակ, զոհվել է 1944 թվականի հուլիսին Բելառուսիան ազատագրելու մարտերում։

1960-ական թվականներին Գագարինի հրապարակից դեպի քաղաքի արևելք կառուցվել է տրամվայի գիծ, որը գոյատևել է մինչև XX դարի վերջ։
Ներկայումս փողոցն ունի կարևոր տրանսպորտային նշանակություն Դոնի Ռոստովի համար։ Նրանով միշտ ընթանում է ավտոմեքենաների հոսք Տագանրոգից, օդանավակայանի կողմից, Հյուսիսային բնակելի զանգվածից, Լենինի պողոտայից և հակառակը։ Հատկապես լարված է փողոցի Գագարինի հրապարակով անցնող հատվածը, որտեղ հատվում են ավտոբուսների և տրոլեյբուսների երթուղիները։ Ավտոմոբիլային Տեկուչովյան կամուրջը, հատում է Տեմեռնիկ գետը և երկաթուղին։


== Փողոցում գտնվում են ==
Ռոստովի ձիարշավարան
Հրեական-թաթարական գերեզմանատուն


== Ծանոթագրություններ ==


== Հղումներ ==
Улица Текучёва
Загадки улицы Текучёва
Շալավա (գյուղ, Գավրիլով-Յամսկի շրջան)

Շալավա (ռուս.՝ Шалава), գյուղ Ռուսաստանի Յարոսլավլի մարզի Գավրիլով-Յամսկի շրջանի կազմում։
Բնակչությունը 2007 թվականին գրանցված տվյալներով կազմում էր 79 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեինապալու

Սեինապալու (էստ․՝ Seinapalu), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շոխմի

Շոխմի, գյուղ Արևմտյան Հայաստանում, Խարբերդի վիլայեթի Չարսանջակի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մոդոկ շրջան (Կալիֆոռնիա)

Մոդոկ շրջան (անգլ.՝ Modoc County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 10215 կմ² է, բնակչությունը՝ 9686 մարդ (2010 թ. տվյալներով)։ Շրջկենտրոնն է Ալտուրաս բնակավայրը։ Կազմավորվել է 1874 թ.։
Խաչիկ (անձնանուն)

Անվան այլ կիրառումների համար տե՛ս՝ Խաչիկ (այլ կիրառումներ)Խաչիկ, հայկական արական անուն։ Հայերեն խաչ բառի նվազական ձևն է, ինչպես նաև Խաչատուր անվան փաղաքշական տարբերակը։ Սկսել է գործածվել 8-րդ դարից։ Այս անձնանունից է առաջացել Խաչիկյան ազգանունը։


== Գործածություններ ==
Խաչիկ վարդապետ, աշակերտ Ս․ Սահակի և Մեսրոպի։
Խաչիկ, նշանավոր գիտնական, վարդապետ, 775 թվական։
Խաչիկ, թագավոր Արծրունյաց։
Խաչիկ Ա Արշարունի, հայոց կաթողիկոս (973-992)։
Խաչիկ, որդի Եղիա քահանայի, ով 986 թվականին գրել տվեց մի Ավետարան։
Խաչիկ, թագավոր Արծրունյաց։
Խաչիկ Խուլ, Արծրունի, իշխան Վասպուրականի Թոռնավան գավառի, հայր Իշխանի, Հասանի և Ճնճղուկի, պապ Կիլիկիո Ապլզարիպ իշխանի։


== Ծանոթագրություններ ==
Իսկուժինո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ԻսկուժինոԻսկուժինո (ռուս.՝ Искужино, բաշկիրերեն՝ Исҡужа), գյուղ Ռուսաստանի, Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 155 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միկոբակտերիա

Միկոբակտերիաներ (լատ.՝  Mycobacterium), Ակտինոմիցետների ընտանիքի բակտերիաների ցեղ, որի որոշ ներկայացուցիչներ ախտածին են ինչպես մարդկանց, այնպես էլ մի շարք կաթնասունների համար։


== Կենսաբանական նկարագրությունը ==
Միկոբակտերիաները խիստ աէրոբ, անշարժ (բացառությամբ Mycobacterium marinum տեսակից, որը մակրոֆագերից դուրս գտնվելիս շարժուն է), ճյուղավորվելու ընդունակ ցուպիկաձև բակտերիաներ են։ Սպոր և պատիճ(կապսուլա) չեն առաջացնում, չունեն արտաքին բջջաթաղանթ.այդ պատճառով էլ համարվում են թթվակայուն գրամ-դրական բակտերիաներ։ Բոլոր տեսակներն ունեն յուրահատուկ հիդրոֆոբ բջջաթաղանթ, որն իր մեջ պարունակում է մոմանման միացություններ, միկոլաթթուներ(միկոլատներ), բավական քանակով պոլիսախարիդներ, որոնք բջջի կենսագործունեության համար ունեն առանձնահատուկ նշանակություն։ Ցիտոպլազմայում առկա են կարոտինոիդներ, որոնք գաղութներին տալիս են դեղնավուն կամ կարմիր երանգ։
Էվոլյուցիայի ընթացքում միկոբակտերիաների մոտ առաջացել են մի շարք մեխանիզմներ, որոնց օգնությամբ նրանք ընդունակ են դառնում հաղթահարել և չեզոքացնել արտաքին միջավայրի անբարենպաստ պայմանները։ Դրանք են. յուրահատուկ բջջաթաղանթը, զանազան ցիտոտոքսիկ նյութերն ապակտիվացնելու ունակությունը, կառուցվածքային պլաստիկությունը (L- ձևերի առաջացում)։ Շնորհիվ դրանց՝ միկոբակտերիաները բավականին կայուն են արտաքին միջավայրում. չոր վիճակում գոյատևում են մինչև 3 տարի, տաքացման ժամանակ որոշ տեսակներ կարող են տանել նույնիսկ 80 °С և բարձր ջերմաստիճաններ, կայուն են մի շարք անտիսեպտիկ և դեհիդրատացնող(ացետոն, սպիրտներ) նյութերի նկատմամբ։ Տուբերկուլյոզի միկոբակտերիաները դիմանում են նույնիսկ արևի ճառագայթներին և արտաքին միջավայրում կարող են գոյատևել տարուց ավել՝ առանց կենսունակության կորստի։
Բազմանում են կիսմամբ և բողբոջմամբ։ Տարածված են հողում, ջրում, սապրոֆիտ(ոչ ախտածին) տեսակները մասնակցում են բուսական մնացորդների միներալացմանը, որոշ տեսակներ ազոտֆիքսող են, որոշներն էլ օգտագործվում են նավթով բնության աղտոտման դեմ պայքարում, ինչպես նաև կիրառվում են սիլոսի, կաթնամթերքների, պանրի և այլն պատրաստման համար։ Միկոբակտերիաների ախտածին տեսակները մարդկանց մոտ առաջացնում են ծանր հիվանդություններ՝ տուբերկուլյոզ, բոր։


== Աղբյուրներ ==
Google Keep

Google Keep, անվճար ծառայություն, որը մշակվել է Google ընկերության կողմից 2013 թվականին, այն նախատեսված է նշումների ստեղծման, մշակման և խմբագրման համար։ Google Keep հասանելի է առցանց ցանկացած դիտարկիչի միջոցով, ինչպես նաև կա հավելված նախատեսված iOS և Android օպերացիոն համակարգերի համար։


== Հավելվածի տարբերակներ ==


=== Առցանց տարբերակ ===
Google Keep ունի միայն բազային ֆունկցիաներ՝ տեղադրել հիշեցում, փոխել նշման գույնը և տեղադրել նոր լուսանկար։ Google Keep-ում կա էլեմենտների տեղափոխության հնարարվորություն և բացակայում է «Պահպանել» ստեղնը, քանի որ ցանկացած փոփոխություն ավտոմատ կերպով պահպանվում է։ 


=== Android տարբերակ ===
Google Keep-ը կարելի է տեղադրել միայն Android 4.0.3 և ավելի բարձ տարբերակ ունեցող սմարթֆոնների վրա։ Նշումներում փոփոխություն կատարելու դեպքում դրանք պահպանվում են ավտոմատ և նախկին տարբերակի հետ վերադարձի հնարավորություն չկա։ 


=== Chrome OS տարբերակ ===
Google Keep ծրագիրը հասանելի է Chrome OS օպերացիոն համակարգի և Google Chrome դիտարկիչի համար։ Այս տարբերակների համար հասանելի է նշումների ստեղծման և խմբագրման օֆֆլայն տարբերակ, ինչպես նաև նկարների ավելացման հնարավորություն։ 


== Տես նաև ==
Evernote
Microsoft OneNote
 Notion


== Ծանոթագրություններ ==


== Արտաքին հղղումներ ==
Google Keep
Google Keep  Google Play-ում
Google Keep Chrome OS և Google Chrome-ի համար
Սուխոդոլ (գյուղ, Բերեզանկայի շրջան)

Անվան այլ կիրառումների համար տե՛ս՝ ՍուխոդոլՍուխոդոլ (ուկրաիներեն՝ Суходіл), գյուղ Ուկրաինայի Նիկոլաևի մարզի Բերեզանկայի շրջանում։ Բնակավայրը նախկինում նաև անվանվել է Բոլգարկա։ Հիմնադրվել է 1934 թվականին։
2001 թվականի տվյալներով Սուխոդոլ գյուղում բնակվում էր 64 մարդ։ Բնակավայրը զբաղեցնում է 11203 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3113) Չիժևսկիյ

(3113) Չիժևսկի (անգլ.՝ Chizhevskij), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,426989 ա. մ., առավելագույնը մոտենում է 2,2458 ա. մ. հեռավորության վրա և հեռանում 2,6082 ա. մ.։ Արեգակի շուրջ մեկ ամբողջական պտույտ է կատարում 1381,02 երկրային օրվա ընթացքում, իր ուղեծրով շարժվելով միջինում 0,260677 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3113) Չիժևսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնոկուրկա

Չերնոկուրկա (ռուս.՝ Чернокурка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի աջ ափին 218 կմ հեռավորության վրա։ Գետի երկարությունը 17 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023023
Հիդրոլոգիական ուսումնասիրությունների կոդը - 103002302
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
I'll Wait

I'll Wait, նորվեգացի դիջեյ Kygo-ի և ամերիկացի երգչուհի-երգահան Սաշա Սլոունի երգ։ Այն թողարկվել է Sony Music-ի կողմից 2020 թվականի ապրիլի 3-ին, որպես Kygo-ի երրորդ` Golden Hour ստուդիական ալբոմի երրորդ սինգլ։ Երգը գրվել է Kygo-ի, Սաշա Սլոունի և Սքոթ Հարիսի կողմից։


== Տեսահոլովակ ==
I'll Wait-ն ուղեկցող տեսահոլովակն առաջին անգամ թողարկվել է YouTube-ում 2020 թվականի ապրիլի 3-ին։ Տեսահոլովակում նկարահանվել է իրական զույգ՝ Ռոբ Գրոնկովսկին և Կամիլա Կոստեկը։


== Անձնակազմ ==
Տվյալները վերցված են Tidal-ից։

Kygo՝ պրոդյուսեր, կոմպոզիտոր, տեքստի հեղինակ
Սքոթ Հարիս՝ պրոդյուսեր, տեքստի հեղինակ, կիթառ
Սաշա Սլոուն՝ տեքստի հեղինակ
Ռանդի Մերրիլլ՝ մասթերինգ
Սերբան Գենեա՝ միքսինգ


== Չարթեր ==


== Թողարկամ պատմություն ==


== Ծանոթագրություններ ==
Մասրենի կիսագնդաձև

Մասրենի կիսագնդաձև (լատ.՝ Rosa haemisphaerica), վարդազգիների ընտանիքի մասրենի ցեղի բույս։ 


== Նկարագրություն ==
Տերևաթափ թուփ է՝ 1-2 մ բարձրությամբ։ Փշերը որոշ չափով կեռ են, բազմազան, մեծ մասամբ ավելի խոշոր հիմքով, հաճախ բարակ և մանր։ Տերևիկները հիմքում սեպանման սեղմված են, հակառակ ձվաձև, հասարակ կամ գեղձասղոցաեզր, կապտականաչ, վերևի կողմից համարյա մերկ, ներքևի կողմից կարճ մազմզուկապատ։ Ծաղիկները միայնակ են, երկար կոթունավոր, ծծմբադեղին։ Հիպանթիումը կիսագնդաձև է, հարթ կամ ծածկված խոզանականման մազմզուկներով։


== Տարածվածություն ==
Տարածված է Կովկասում, Իրանում, Փոքր Ասիայում։ Հայաստանում հանդիպում է Արարատյան դաշտում, մշակության մեջ և վայրիացած


== Ծանոթագրություններ ==
Բուրթու

Բուրթու, գյուղ Արևմտյան Հայաստանում, Կիլիկիայի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մեծ Սվետլիցա

Մեծ Սվետլիցա (ռուս.՝ Большая Светлица), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոբրա գետի ձախ ափից 59 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100031051
Կոդը ըստ հիդրոլոգիական հետազոտության (ՌԴ) — 111103105
Ավազանի կոդը — 10.01.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մուկաչևո (գյուղ, Կուգարչինսկի շրջան)

Անվան այլ կիրառումների համար տե՛ս՝ Մուկաչևո (այլ կիրառումներ)Մուկաչևո (ռուս.՝ Мукачево, բաշկիրերեն՝ Моҡас), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առաջնային ճկվածք

Առաջնային ճկվածք, եզրային ճկվածք, նախալեռնային ճկվածք, երկրակեղևի երկարաձիգ տեկտոնական ճկվածք՝ ծալքավոր զոնայի և պլատֆորմի միջև։


== Առաջացում ==
Առաջանամ է

գեոսինկլինալի բարձրացման
ծալքավոր սիստեմի վերածվելու ժամանակաշրջանում, երբ առաջնային ճկվածքի շրջանում երկրակեղևը սկսում է իջնել և լցվել հարևան բարձրացող լեռնաշղթաների քայքայման նյութերով՝ մոլասներով։Նստվածքների հզորությունը հասնում է մինչև 6—7 կմ։
Առաջնային ճկվածքները, որպես կանոն, անհամաչափ կառուցվածքի են. գեոսինկլինալին հարող մասի շերտերը խիստ ճմլված են նեղ ծալքերում, իսկ դեպի պլատֆորմը առաջացնում են զառիկող գմբեթներ և թմբեր, երբեմն՝ դիապիրային ծալքեր։
Առաջնային ճկվածքի բնորոշ օրինակներ են Նախակարպատները, Նախակովկասը, Նախաուրալը։


== Առաջացման պատճառներ ==
Առաջնային ճկվածքների հետ կապված են նավթի, զազի, ածխի և աղերի խոշոր հանքավայրերը։
Խռիկաշունչներ

Խռիկաշունչներ (Branchiata), հոդվածոտանիների ենթատիպի կենդանիների վերնադաս, որն ընդգրկում է խեցգետնանմանների միակ դասը։ Գլուխը կրում է 5 զույգ հավելվածներ։ Հիմնականում ջրային կենդանիներ են։ Շնչառությունը կատարվում է խռիկներով, երբեմն՝ մարմնի ամբողջ մակերևույթով։ Արտաթորության օրգանները ձևափոխված ցելոմոդուկտներն են։
Սուրբ Հակոբ Հայրապետ վանք (Փառակա)

Սուրբ Հակոբ Հայրապետ վանք, հայկական ավերված վանք, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Փառակա գյուղի մոտ (Օրդուբադի շրջան), գյուղից 1 կմ հյուսիս-արևմուտք բլրի լանջին կից։


== Պատմություն ==
Վանքը կառուցվել է 12-13-րդ դարերում և վերանորոգվել 1691-1701 թվականներին՝ Փառակայի ժողովրդի և հոգևոր դասի մեկենասությամբ։ Այդ մասին է վկայում դռան վրայի հայերեն արձանագրությունը։


== Ճարտարապետություն ==
Վանքը հորինվածքով քառամույթ գմբեթավոր բազիլիկա էր՝ կառուցված սրբատաշ բազալտով, դարդագույն և սպիտակ քարերով։ Վանքի մուտքը արևմտյան ճակատից էր, ուներ կիսաշրջանաձև աբսիդ, խաչաձև մույթեր, մեկ զույգ, երկհարկանի ավանդատներ՝ թաքստոցներով։ Սուրբ Հակոբ Հայրապետ վանքի գմբեթը քարաշեն էր՝ աղյուսե ծածկով, ուներ 12 նիստ։ Վանքի արևմտյան հարավային և հյուսիսային ճակատներում կային հայերեն արձանագրություններ, գմբեթի առագաստային անցումներում և հարավային ճակատում կային պատկերաքանդակներ, իսկ զարդաքանդակները մուտքի և լուսամուտների շուրջն էր։
Եկեղեցու արևմտյան ճակատի առջև եղել է գավիթ-սրահը, հարավային կողմում սեղանատունը և այլ շինությունները։


== Ոչնչացում ==
Վանքը հողին է հավասարեցվել 1997 թվականից մինչև 2000 թվականի փետրվարի 3-ը ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։


== Ծանոթագրություններ ==
Կուդրինցի (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԿուդրինցիԿուդրինցի (ուկրաիներեն՝ Кудринці), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Կուդրինցի գյուղում բնակվում էր 335 մարդ։ Բնակավայրը զբաղեցնում է 0,99 կմ² տարածք։ Բնակչության խտությունը կազմում էր 338,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դայանո

Դայանո  (իտալերեն՝ Daiano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 667 մարդ (2008), բնակչության խտություն՝ 74 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38030։ Հեռախոսային կոդ՝ 0462։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0462 340144


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիրենիայի շրջան

Անվան այլ կիրառումների համար տե՛ս՝ Կիրենիա (այլ կիրառումներ)Կիրենիայի շրջան (հուն․՝ Επαρχία Κερύνειας, թուրքերեն՝ Girne kazası), Կիպրոսի Հանրապետության վեց շրջաններից մեկը, որի շրջկենտրոնն է Կիրենիա քաղաքը (հուն․՝ Κερύνεια, թուրքերեն՝ Girne)։ Կիրենիայի շրջանը Կիպրոսի Հանրապետության ամենափոքր շրջանն է։
1971 թվականին թուրքերի Կիպրոս ներխուժումից հետո այն միակ շրջանն է, որն ամբողջությամբ գտնվում է Թուրքիայի կողմից ճանաչված Հյուսիսային Կիպրոսի Թուրքական Հանրապետության վերահսկման տակ։
Այժմ Կիպրոսի Հանրապետության Կիրենիայի շրջանին տարածքային առումով համապատասխանում է ՀԿԹՀ Գիրնեի շրջանը։


== Ժողովրդագրություն ==


== Տես նաև ==
Կիպրոսի Հանրապետության վարչական բաժանում
Հյուսիսային Կիպրոսի վարչական բաժանում


== Ծանոթագրություններ ==
Ջոշուա Սաս

Ջոշուա Սեյմուր Սաս (անգլ.՝ Joshua Seymour Sasse, դեկտեմբերի 9, 1987(1987-12-09), Վեստմինստեր, Մեծ Լոնդոն, Անգլիա, Միացյալ Թագավորություն), բրիտանացի հեռուստա և կինոդերասան։ Առավել հայտնի է Գալավանտի դերի շնորհիվ, որին մարմնավորել է համանուն երաժշտական սիտկոմում։


== Կենսագրություն ==
Ջոշուայի ծնողները՝ Դոմինիկ Սասը և Մարի Ռոզալինդ Մաքոուլին (ծնվել է 1953 թվականին), ամուսնացել են 1978 թվականին։ Նա ունի ավագ քույր՝ Լիդիա Նևիս Սասը (ծնվել է 1982 թվականին)։ Սասի մորական պապը՝ Ուիլյամ Բերին, որը Քեմրոուզի առաջին դերկոմսն էր։


== Անձնական կյանք ==
Սասը ամուսնացած է եղել իտալացի դերասանուհի Ֆրանչեսկա Չինիի հետ. նախկին ամուսիններն ունեն մեկ որդի՝ Սեբաստյանը։ 2016 թվականի փետրվարի 20-ին հայտնի է դարձել, որ Սասի և ավստրալիացի երգչուհի և դերասանուհի Քայլի Մինոուգի նշանադրության մասին, որի հետ նա ծանոթացել է 2015 թվականին՝ «Գալավանտի» երկրորդ եթերաշրջանի նկարահանումների ժամանակ։ 2017 թվականի փետրվարին Մինոուգը հաստատել է Սասի հետ բաժանման վերաբերյալ տեղեկությունը, քանի որ նրան կասկածում է դավաճանության մեջ իսպանացի դերասանուհի Մարթա Միլանսի հետ։ Վերջինիս հետ դերասանը ծանոթացել էր «Վաղը չի գալու» սերիալի նկարահանումների ժամանակ։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջոշուա Սաս Թվիթթերում
Արարատ (ֆուտբոլային ակումբ, Մոսկվա)

«Արարատ», ռուսական ֆուտբոլային ակումբ Մոսկվայում։ Հիմնադրվել է 2017 թվականին։


== Պատմություն ==
«Արարատը» հիմնադրվել է 2017 թվականի մարտի վերջին՝ Մոսկվայի հայ երիտասարդության ասոցիացիայի աջակցությամբ։ Թիմը կոչվել է երևանյան համանուն ակումբի պատվին։ Ակումբը սկսել է ելույթները Ռուսաստանի երրորդ դիվիզիոնում։ Տնային մարզադաշտը համարվում է «Սպարտակովեցը»։
2017 թվականի մայիսի 30-ին ակումբը ստացել է Ռուսաստանի առաջնության «Կենտրոն» գոտում խաղալու իրավունք, այդ նույն օրը նրանք ձեռք են բերել Ռոման Պավլյուչենկոյին։ Հունիսի 7-ին ակումբը պայմանագիր է կնքել Ռուսաստանի հավաքականի մեկ այլ խաղացող Ալեքսեյ Ռոբկոյի հետ, իսկ հունիսի 9-ին՝ Մարատ Իզմայլովի։
Թիմի գլխավոր մարզիչ նշանակվել է 45-ամյա Սերգեյ Բուլատովը, կնքելով 1 տարվա պայմանագիր։ Սակայն 2017 թվականի հուլիսի 30-ին նա լքեց այդ պաշտոնը։ Այնուհետև գլխավոր մարզիչ նշանակվեց Արկադի Իմրեկովը։ Օգոստոսի 16-ին մարզիչ նշանակվեց Ալեքսանդր Գրիգորյանը։
2017-2018 մրցաշրջանի սկզբին թիմի առաջ դրվեց Ռուսաստանի Պրեմիեր Լիգա դուրս գալու խնդիր։


== Ծանոթագրություններ ==
Կոսնիցա

Կոսնիցա (ուկրաիներեն՝ Кісниця), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1200 թվականին։
2001 թվականի տվյալներով Կոսնիցա գյուղում բնակվում էր 461 մարդ։ Բնակավայրը զբաղեցնում է 2397 կմ² տարածք։ Բնակչության խտությունը կազմում էր 192,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Me Too (երգ, Մեգան Թրեյնոր)

«Me Too», երգ՝ ձայնագրված ամերիկացի երգչուհի և կոմպոզիտոր Մեգան Թրեյնորի կողմից նրա երկրորդ Thank You ստուդիական ալբոմի համար։ Թողարկվել է 2016 թվական մայիսի 5-ին որպես երկրորդ սինգլ Epic լեյբլի կողմից։ Երգը գրել են Մեգան Թրեյնորը, Էրիկ Ֆրեդերիկը, Jacob Kasher Hindlin-ը, Ջեյսոն Դերուլոն, Peter Svensson-ը, պրոդյուսեր՝ Ricky Reed-ը։ Սինգլը զբաղեցրել է № 13 հորիզոնականը US Billboard Hot 100 հիթ-շքերթում)։ Սինգլի վաճառքը ԱՄՆ-ում կազմել է 1 միլիոն օրինակ և այն ստացել է պլատինե կարգավիճակ։ Տեսահոլովակը թողարկվել է մայիսի 10-ին  YouTube կայքով և մինչև 2017 թվականի ապրիլ այն դիտվել է մոտ 350 միլիոն անգամ։


== Պատմություն ==
Ներառվել է Ըստ Billboard-ի 2016 թվականի ԱՄՆ-ի լավագույն սինգլների ցանկում (№ 62 հորիզոնական)։


== Ստեղծագործություն ==
"Me Too"-ն գրված է E մինոր տոնայնությամբ, րոպեում՝ 124 հարված տեմպով։ Թրեյնորի վոկալը B3-ից հասնում է B4-ի երգում։


== Առևտրական հաջողություններ ==
Երգը հասել է UK Singles Chart-ի № 84 հորիզոնականին։
Այն զբաղեցրել է № 13 հորիզոնականը Billboard Hot 100-ում, դեբյուտացվելով № 39 հորիզոնականում։ Երգը նաև հասել է  № 12 հորիզոնականին Mainstream Top 40 (Billboard) հիթ-շքերթում, № 11-ը  US Adult Top 40 հիթ-շքերթում և № 28 US Dance Club Songs (Billboard) հիթ-շքերթում։ ԱՄՆ-ում սինգլի վաճառքը 2016 թվականի հոկտեմբեր ամսին կազմել է 1 միլիոն օրինակ և այն ստացել է պլատինե կարգավիճակ։ Ավստրալիայում սինգլը հասել է № 4  հորիզոնականի ARIA Charts հիթ-շքերթում։ Կանադայում և Ֆրանսիայում երգը հասել է 9-րդ և 56-րդ հորիզոնականներին։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Me Too» ՅուԹյուբում
Գելոտոֆոբիա

Գելոտոֆոբիա (հին հունարեն՝ γέλως — «ծիծաղ», φόβος — «վախ»), նյարդային հոգեկան խանգարում, որը սոցիոֆոբիայի տեսակ է։ Գելոտոֆոբիան վախ է, ուրիշների կողմից ծաղրի առարկա դառնալու։ Միևնույն ժամանակ ծիծաղը կարող է լինել և՛ դրական, և՛ բացասական։ Գելոտոֆոբիան հանդիպում է տարբեր մշակույթներում։
Մարդը, որը տառապում է այս հիվանդությամբ, շատ մեծ վախ է զգում մարդկանց կարծիքների հանդեպ։ Նա շատ ուշադիր հաշվարկում է իր յուրաքանչյուր քայլը և մի քանի անգամ մտածում իր բոլոր գործողությունների մասին՝ առաջին հերթին ուշադրություն դարձնելով մարդկանց տված գնահատականին։


== Պատմություն ==
Գելոտոֆոբիայի մասին առաջինը գրել է գերմանացի հոգեբան և հոգեբույժ Միխայել Տիտցը ։ Նա համարում է, որ այդ հիվանդությունը սոցիոֆոբիայի հատուկ տեսակ է։ Առաջին անգամ այս վախը ներկայացվել է 2008 թվականին միջազգային ամառային հինգերորդ դպրոցի գիտական կազմակերպությանը (անգլ.՝ Symposium on Humour and Laughter: Theory, Research and Applications):


== Դասակարգում ==
Ցյուրիխի համալսարանի գելոթոլոգիայի մասնագետները գելոֆոբիայի հիվանդությամբ տառապող մարդկանց բաժանում են երկու խմբի։

Միշտ թաքցնում են իրենց վախը ուրիշների ծաղրանքի առարկա դառնալուց, և փորձում են ծաղրել մյուսներին։
Փորձում են խուսափել այն իրավիճակներից, որտեղ կարող են իրենց վրա ավելի ծիծաղել։


== Գելոտոֆոբիան որպես համախտանիշ ==
Վ․Ռուխը և Ռ․Տ Պրոյերը գտնում են, որ գելետոֆոբիայի ֆենոմենը պետք է դիտարկել ոչ միայն որպես նոզոլոգիական առանձին մաս, այլ նաև որպես առանձին ախտանիշ։ Նրանք գելոտոֆոբիայով հիվանդներին համեմատեցին Մ․Տիտցայի չափանիշների հետ՝ դեպրեսայի բնորոշ տիպ, ոչ բնորոշ տիպ և հոգեկան առողջություն։ Այն հարցերը, որոնք վերաբերում էին գելոտոֆոբիայով տառապողների ամոթի զգացողությանը և դեպրեսայի ոչ բնորոշ տիպին, նրանք պատասխանել են նույնկերպ և դրանք առանձնացրել են տարբեր խմբերում։


== Ծանոթագրություններ ==
Աստերոիդների ցանկ (182201-182300)

Աստերոիդների ցանկ (182101-182200)  • Աստերոիդների ցանկ  • Աստերոիդների ցանկ (182301-182400)
 Աստերոիդների ցանկ (182101-182200)  • Աստերոիդների ցանկ  • Աստերոիդների ցանկ (182301-182400)
Մասարակ

Մասարակ  (իսպ.՝ Masarach, բասկ.՝ Masarac, կատ.՝ Masarac) մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Էմպորդա շրջանում։ Տարածքը կազմում է 12,6 կմ²։ Բնակչությունը՝ 276 (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Masarac
Información de la Generalitat de Catalunya Archived 2007-09-29 at the Wayback Machine.
Instituto de Estadística de Cataluña
Կրասնոգրադի շրջան

Կրասնոգրադի շրջան (ուկրաիներեն՝ Красноградський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Կրասնոգրադ։


== Աշխարհագրություն ==
Շրջանի տարածքի մակերեսը կազմում է 985 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 48000 մարդ։ Բնակչության խտությունը կազմում էր 48,73 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Հարավչինական ծով

Հարավչինական ծով (մալայերեն՝ Laut China Selatan, վիետ․՝ Biển Đông, չինարեն՝ 南海, ինդոն.՝ Laut Cina Selatan), կիսափակ ծով Խաղաղ օվկիանոսի արևմուտքում, Հարավարևելյան Ասիայի ափերի մետ՝ Հնդկաչին թերակղզու, Կալիմանտան, Պալիվան, Լուսոն և Թայվան կղզիների միջև։ Հյուսիսում Թայվանի նեղուցով միանում է Արևելաչինական ծովին, հյուսիս-արևելքում՝ Բաշի և Լուսոն նեղուցներով՝ Խաղաղ օվկիանոսին, հարավ-արևմուտքում՝ Սինգապուրի նեղուցով՝ Հնդկական օվկիանոսին, հարավում՝ Գելասի և Կարիմատա նեղուցներով՝ Ճավայի ծովին։ Մակերեսը՝ 3537 հազար կմ2, խորությունը՝ մինչև 5560 մ։
Խոշոր ծոցերն են Բակբոն (Տոնկինի) և Սինամին։ Խոշոր կղզին է Հանյանը։ Հարավչինական ծովն են թափվում Սիցզյան, Հանգհա, Մեկոնգ, Մենակ Չաո Պրայա գետերը։ Գլխավոր նավահանգիստներն են Բանգկոկը (Թաիլանդ), Հոշիմինը, Հայֆոնը (Վիետնամ), Սյանգանը (Սյանգան), Գուանչժոուն (Չինաստան), Մանիլան (Ֆիլիպիններ)։


== Անվանում ==
Չինարեն անվանումն է նանհայ (նան ― «հարավ», հայ ― «ծով», այսինքն՝ «հարավային ծով»)։ Այդպես է կոչվել Չինաստանի հարավային ափերի մոտ գտնվելը նկատի ունենալով։


== Ծանոթագրություններ ==
Լունյանո ին Տևերինա

Լունյանո ին Տևերինա (իտալերեն՝ Lugnano in Teverina), կոմունա Իտալիայում, գտնվում է Ումբրիա մարզի Տեռնի գավառում։ Այն Իտալիայի ամենագեղեցիկ վայրերից է։
Բնակչությունը կազմում է 1606 մարդ, բնակչության խտությունը՝ 55 մարդ/կմ²։ Տարածքը կազմում է 29 կմ²։ Փոստային ինդեքս՝ 5020։ Հեռախոսային կոդ՝ 0744։
Լունյանո ին Տևերինան սահմանակից է Ալվիանո, Ամելիա, Ատիլիանո, Գրաֆինյանո համայնքներին։
Սուրբ Աստվածածինը հարգվում է որպես համայնքի հովանավոր։ Ամեն տարի օգոստոսի 15-ին նշվում է Սուրբ Մարիամ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Արտաքին հղումներ ==
http://www.comunedilugnano.it/ Archived 2007-08-22 at the Wayback Machine.


== Ծանոթագրություններ ==
Լյապունովո (գյուղ, Վարնավինսկի շրջան)

Անվան այլ կիրառումների համար տե՛ս՝ ԼյապունովոԼյապունովո (ռուս.՝ Ляпуново), գյուղ Ռուսաստանի, Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանիել Վարուժանի անվան թիվ 89 հիմնական դպրոց

Դանիել Վարուժանի անվան թիվ 89 հիմնական դպրոց, հանրակրթական դպրոց Երևանի Մալաթիա-Սեբաստիա վարչական շրջանում։


== Պատմություն ==
Դպրոցը հիմնադրվել է 1932 թվականին։ Սկզբում ունեցել է 3 դասարան՝ 42 աշակերտով։ 1938-1939 ուսումնական տարում դպրոցը դարձել է միջնակարգ, 1961 թվականին տեղափոխվել է Սեբաստիա փողոցի 19 հասցեի քառահարկ կառույց։ 1962 թվականին դպրոցն անվանակոչվել է բանաստեղծ Դանիել Վարուժանի անունով։ Բանաստեղծի ծննդյան 100-ամյակի տոնակատարությանը մասնակցել են աշխարհի 27 երկրներից ժամանած սեբաստացիներ, այդ թվում ԱՄՆ-ում ապրող նրա որդին՝ Հայկ Վարուժանը։

1974 թվականին դպրոցի առջև տեղադրվել է Դանիել Վարուժանի կիսանդրին (քանդակագործ՝ Թորգոմ Չորեքչյան)։


== Շրջանավարտներ ==
Գալուստ Սահակյան
Աշոտ Աղաբաբյան
Հասմիկ Պապյան
Լեյլա Սարիբեկյան
Սիրանուշ Աբրահամյան (օպերային երգչուհի)
Գուրգեն Բաղդասարյան


== Ծանոթագրություններ ==


== Արտաքին հղումներ ==
Պաշտոնական կայքը Archived 2020-07-12 at the Wayback Machine.
Լարի Սթորչ

Լոուրենս Սամուել Սթորչ  (անգլ.՝ Lawrence Samuel Storch, հունվարի 8, 1923(1923-01-08), Նյու Յորք, Նյու Յորք, ԱՄՆ - հուլիսի 8, 2022(2022-07-08), Նյու Յորք, Նյու Յորք, ԱՄՆ),  կինոյի, թատրոնի և հեռուստատեսության ամերիկացի դերասան, կատակերգու, «Էմմի» մրցանակաբաշխության հավակնորդ։


== Կենսագրություն ==
Ծնվել է Նյու Յորքում՝ հրեաների ընտանիքում։ Հայր՝ Ալֆրեդ Սթորչը, եղել է անշարժ գույքի գործառնությունների գործակալ, մայրը՝ Սալի Կուպերմանը՝ հեռախոսավարուհի։ Լոուրենս Դոն Ադամսի հետ սովորել է Բրոնքս քաղաքի Դևիթ Քլինթոնի միջնակարգ դպրոցում։ Նրանք ընկերություն են արել մինչև վերջինիս մահը։ ԱՄՆ-ում բռնկված ֆինանսական ճգնաժամի պատճառով Լոուրենսը չի ավարտել դպրոցը։ Նա կատակերգական համարներով սկսել է ելույթներ ունենալ բարերում և ակումբներում՝ վաստակելով շաբաթական 12 դոլար։
Նա ծառայել է Միացյալ Նահանգների ռազմածովային նավատորմում՝ Երկրորդ համաշխարհային պատերազմի ժամանակ։ Նրա ծառայակիցը «USS Proteus» դասի սուզանավում եղել է ամերիկացի դերասան Թոնի Քերթիսը։
Էկրանին նրա առաջնաելույթը տեղի է ունեցել 1950 թվականին։  1967 թվականին առաջադրվել Է Պրայմ թայմ «Էմմի» մրցանակ։
Լարի Սթորչը մահացել է 2022 թվականի հուլիսի 8-ին, վաղ առավոտյան Նյու Յորքի իր տանը։


== Ընտանիք ==
1961 թվականի հուլիսի 10-ին նա ամուսնացել է դերասանուհի Նորմա Քեթրին Գրեյվի հետ։ Նրանք ունեցել են երեք երեխա։ Նորման մահացել է 2003 թվականին։


== Ծանոթագրություններ ==


== Արտաքին հղումներ ==
Larry Storch Internet Movie Database կայքում
Official Larry Storch MySpace page
Քվեմո Աչաբեթի

Քվեմո Աչաբեթի (վրաց.՝ ქვემო აჩაბეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1060 մետր բարձրության վրա։ Շրջկենտրոն Գորիից հեռու է 3 կմ։


== Ծանոթագրություններ ==
Ալագյոլլարըն Բաշի

Ալագյոլլարըն Բաշի, Ալլահգյոլլար, լեռնագագաթ Սյունիքի լեռների հյուսիս հատվածում, բարձրությունը մոտ 3060 մետր։ Ըստ Պագիրևի մտնում էր Ելիզավետպոլի նահանգի Ջևանշիրի գավառի մեջ։ Սևանա լճից հարավ-արևելք, Վարդենիսի լեռնաշղթայից հարավ, Ալ լճի շրջանում


== Տես նաև ==
Փորակ


== Ծանոթագրություններ ==
Սոչիի ամառային թատրոն

Միխայիլ Ֆրունզեի անվան Սոչիի ամառային թատրոն (ռուս.՝ Летний театр парка имени Фрунзе), մշակութային շինություն, որը գտնվում է Ռուսաստանի Դաշնության Կրասնոդարի երկրամասի Սոչի առողջարանային քաղաքում։ Գտնվում է ռուս հայտնի ռազմական հրամանատար Միխայիլ Ֆրունզեի անունը կրող այգու տարածքում։


== Պատմություն ==
Միխայիլ Ֆրունզեի անվան Սոչիի ամառային թատրոնը կառուցվել է 1937 թվականին ռուս ճարտարապետ Վասիլի Կրոլևեցի նախագծմամբ։ Գործարար Ֆրոլենկովի ֆինանսավորմամբ 2001 թվականին ընթացել են վերականգնման աշխատանքներ, և թատրոնը բերվել է ներկայիս տեսքի։
Այն իր հարկի տակ կարող է տեղավորել շուրջ 800 հանդիսական։ Երկարատև ընդմիջումից հետո Սոչիի ամառային թատրոնը վերաբացվել է 2013 թվականին և գործում է մինչ օրս։
Թատրոնի բեմում հանդես են գալիս ռուս արտիստներ Սվիատոսլավ Ռիխտերը, Վերոնիկա Դուդարովան, Վալենտինա Տոլկունովան։ Այստեղ հանդես են գալիս նաև Սոչիի երիտասարդական ռոք խմբեր։


== Աղբյուրներ ==
Տեղեկատվություն Սոչիի ամառային թատրոնի կայքում